Source: http://kalender.piibel.net/kal/?year=2020&month=5&viewmode=koos&fontsize=12&fontface=serif&c=1c&keel=et
Timestamp: 2019-09-15 09:56:24+00:00

Document:
1. Reede Kas Issanda käsi on jäänud lühemaks? 4Ms 11,23 Pange tähele lilli väljal, kuidas nad kasvavad: ei näe nad vaeva ega ketra, aga ma ütlen teile, et isegi Saalomon kogu oma hiilguses ei olnud nõnda ehitud nagu igaüks neist. Ärge siis hakake muretsema, öeldes: 'Mis me sööme?' või 'Mis me joome?' või 'Millega me riietume?' Mt 6,28-29.31 Pange tähele! Sedasi ei ütelda sageli, aga kui Jeesus ütleb, siis seisatu. Kas sa märkad, et Jeesus on lähedal? Usu ja rõõmusta, et Tema käed, kelle hooleks on kogu universum, ei ole sind pisikest aidates lühemaks jäänud. Palve Mt 26,30-35; 1Pt 3,1-7
2. Laupäev Ära heida mind ära oma palge eest ja ära võta minult ära oma Püha Vaimu! Ps 51,13 Me täname Jumalat ja meie Issanda Jeesuse Kristuse Isa alati, kui me teie eest palvetame, kes meid on kiskunud välja pimeduse meelevallast ja asetanud oma armsa Poja kuningriiki. Kl 1,3.13 Kuningas Taavet sai paluda sellise palve alles pärast seda, kui ta oma pattu oli kahetsenud. Minu Jumal kuuleb mind ja vastab mulle, kui ta minu on saanud välja kiskuda pimeduse meelevallast. Selle järel ei ole mul muud tähtsamat, kui kiita ja tänada Teda. Palve Jh 14,1-6; 1Pt 3,8-12
4. ÜLESTÕUSMISAJA PÜHAPÄEV (JUBILATE) Kui keegi on Kristuses, siis ta on uus loodu, vana on möödunud, vaata, uus on sündinud. 2Kr 5,17 Jh 15,1-8; 1Jh 5,1-4; Ps 148 Jutlus: Ap 17,22-28a(28b-34)
3. Pühapäev Abner hüüdis Joabile ning ütles: 'Kas siis mõõk peab igavesti sööma? Kas sa ei mõista, et lõpp on kibe?' 2Sm 2,26 Jumal on teid kutsunud elama rahus. 1Kr 7,15 Issand Jumal, me elame vaenulikus ja rahutus maailmas, aga Sina oled oma Poja saatnud rahutoojaks siia maailma. Palume Sind, aita meid olla Tema kaaslased. Palve 3. Mai 1728: Beginn der Losungen in Herrnhut
4. Esmaspäev Nemad, keda Jumal on kogunud võõrailt mailt, hommiku poolt ja õhtu poolt, põhja poolt ja lõuna poolt, tänagu Issandat ta helduse eest ja tema imeliste tegude eest inimlastele. Ps 107,3.8 Ja sulane ütles: Isand, nõnda nagu sa käskisid, on tehtud, aga veel on ruumi. Ja isand ütles sulasele: Mine välja teedele ja aedade äärde ja keelita rahvast sisse astuma, et minu koda saaks täis! Lk 14,22-23 Kui Sina, Issand Jumal, mind kutsud, siis palun kutsu mind nii, et ma kutset tähele panemata ei jätaks. Tahan jõuda Sinu pidulauda. Palun anna mu hinge suur tänu, et tee peal olles oskaksin Sind tänada ja kiita. Palve 1Ms 1,6-8; 1Pt 3,13-17
5. Teisipäev Jumal üksinda laotab taevaid ja kõnnib mere lainete peal; tema teeb Vankri-, Varda- ja Sõelatähed ja lõunapoolsed tähtkujud. Ii 9,8.9 Kristus on nähtamatu Jumala kuju, kogu loodu esmasündinu, sest tema läbi on loodud kõik, mis on taevais ja maa peal, mis on nähtav ja nähtamatu. Kl 1,15-16 Sina, Jeesus Kristus, oled vägev Jumal. Milline ime, et tohin Sind vastu võtta oma ellu minu Lunastajana, Sinule loota oma elus iga päev ja koos Sinuga astuda üle mässavate lainete. Palve 1Ms 1,9-13; 1Pt 3,18-22
6. Kolmapäev Ma muudan pimeduse nende ees valguseks ja konara tasaseks. Js 42,16 Meie Jumala südamliku halastuse läbi, on meid tulnud katsuma päevatõus kõrgest, paistma meile, kes istume pimeduses ja surma varjus, ja juhtima meie jalgu rahuteele. Lk 1,78-79 Pimedus muutus valguseks, kui Sina minu juurde tulid. Palun ära luba mind konaruste taha takerdudes kaotada Sinu valgust silme eest. Palve 1Ms 1,14-19; 1Pt 4,1-11
7. Neljapäev Sina oled andeksandja Jumal, armuline ja halastaja, pika meelega ja rikas heldusest. Ne 9,17 Kui me oleme uskmatud, jääb tema ometi ustavaks, sest ta ei saa ennast salata. 2Tm 2,13 Ära kahtle ja arva, et Jumal on ennast sinust eemale pööranud. Ta ei saa ennast reeta, sest Tema on armuline, halastaja, pika meelega ja rikas heldusest. Sul on tarvis seda endale meelde tuletada ja uskuda. Palve 1Ms 1,20-23; 1Pt 4,12-19
8. Reede Issand, tulgu su halastused minu peale, et ma elaksin. Ps 119,77 Aga Siimona ämm lamas voodis palavikus. Ja otsekohe räägiti Jeesusele temast. Ja ta läks tema juurde ja aitas ta üles, kinni hakates ta käest. Ja palavik lahkus temast. Mk 1,30-31 Jumala halastused saavad kindlasti sinu osaks, kui Jeesus ise sinu juurde tuleb. Jäta Talle uks lahti. Palve 1Ms 1,24-31; 1Pt 5,1-7
9. Laupäev Tõesti, Issand, sinu Jumal, on sind õnnistanud kõigis su kätetöis. 5Ms 2,7 Majapidajailt nõutakse, et nad oleksid ustavad. 1Kr 4,2 Ustavad Issandale, oma Jumalale, saavad õnnistatud. Palu Teda kaasa kõigi oma tegemiste juurde. Palve 1Ms 2,1-3; 1Pt 5,8-14
5. ÜLESTÕUSMISAJA PÜHAPÄEV (CANTATE) Laulge Issandale uus laul, sest ta on teinud imetegusid. Ps 98,1 Mt 11,25-30; Kl 3,12-17; Ps 149 Jutlus: Ilm 15,2-4
10. Pühapäev Tee, mis sul tuleb teha, sest Jumal on sinuga! 1Sm 10,7 Küll Issand annab sulle arusaamist kõiges. 2Tm 2,7 Kui sa ka enda meelest ei oska õigesti toimida, siis palu oma Issandat Jeesust, Tema oskab sind aidata. Palve
11. Esmaspäev Jumal, me oleme oma kõrvaga kuulnud, meie isad on meile jutustanud: suure teo oled sa teinud nende päevil, muistsel ajal. Ps 44,2 Maarja istus Issanda jalge ees ja kuulas tema kõnet. Lk 10,39 Suured teod ei ole toimunud ainult minevikus. Need saavad sullegi osaks, kui sa ainult sead end oma Issanda Jeesuse kõrvale istuma, sest jalge ees tähendab ju Tema juures. Palve 2Ms 15,(1-11)19-21; 1Tm 1,1-11
12. Teisipäev Jumal ütles Saalomonile: Palu, mida ma sulle peaksin andma! Saalomon ütles: Anna oma sulasele sõnakuulelik süda, et ta võiks su rahvale kohut mõista ning vahet teha hea ja kurja vahel. 1Kn 3,5.9 Paulus kirjutab: Ma palvetan, et teie armastus veel rohkem ja rohkem kasvaks selges tunnetamises ja kõiges tajumises, et te võiksite kindlaks teha, mis on peaasi. Fl 1,9-10 Mis on kõige tähtsam sinu läbikäimises su Jumalaga? Paluda, et oleksid Tema häälele tähelepanelik ja Tema saaks sulle anda armastust Tema vastu. Ainult Temaga tihedas ühenduses olles sa ei eksi. Palve 1Sm 16,14-23; 1Tm 1,12-20
13. Kolmapäev Sina üksi tunned kõigi inimlaste südameid. 1Kn 8,39 Meie Issand Jeesus Kristus ise ja Jumal, meie Isa, kes meid on armastanud ja armust meile andnud igavese julgustuse ja hea lootuse, julgustagu teie südant ja kinnitagu teid igasuguses heas teos ja sõnas! 2Ts 2,16-17 Kes suudaks näha iseendagi südame sügavusi, teistest rääkimata? Sina, Jumal, meie Looja, tunned aga kõikide südant põhjani. Täida see oma julgustuse, lootuse ja armastusega! Palve Rm 15,14-21; 1Tm 2,1-7
14. Neljapäev Kas tahate Jumalat petta nagu inimest? Ii 13,9 Katsuge iseendid läbi, kas te olete usus! Pange end proovile! Või te ei tunne endast, et Jeesus Kristus on teie sees? 2Kr 13,5 Keegi teine ei saa sulle ütelda, kas Jeesus Kristus on sinu sees. Sa pead selles ise selgusele jõudma. Küsin sinult: "Milline on sinu usaldus Tema vastu ja kas tahad üle kõige Teda armastada?" Palve 1Kr 14,6-9.15-19; 1Tm 2,8-15
15. Reede Issand kuulis meie häält ning nägi meie viletsust, meie vaeva ja meie häda. 5Ms 26,7 Kas siis Jumal ei peaks muretsema õigust oma äravalituile, kes tema poole kisendavad päevad ja ööd, kas ta peaks viivitama neid aidates? Lk 18,7 Paljud inimesed arvavad, et Jumal viivitab vastamisega ja tüdinevad palvetamast ning pahanduvad. Aga pane tähele: Jumala äravalitud kisendavad Tema poole päevad ja ööd. Sinu Jumal peab aru saama, et sul palvetades on tõsi taga. Palve Ilm 5,6-14; 1Tm 3,1-13
16. Laupäev Taevad haihtuvad kui suits ja maa kulub nagu kuub, selle elanikud surevad otsekui sääsed. Aga minu pääste jääb igavesti. Js 51,6 Jeesus ütleb: Taevas ja maa hävivad, aga minu sõnad ei hävi. Lk 21,33 Armas Jeesus, palun anna mulle suur usaldus Sinu vastu, uskuda Sinu igavest püsimist ja anda ennast Sinu armastavasse haardesse. Palve Jh 6,(60-62)63-69; 1Tm 3,14-16
6. ÜLESTÕUSMISAJA PÜHAPÄEV (ROGATE) Tänu olgu Jumalale, kes ei ole heitnud kõrvale mu palvet ega ole mult ära võtnud oma heldust! Ps 66,20 Jh 16,23b-28; 1Tm 2,1-6a; Ps 92 Jutlus: 2Ms 32,7-14
17. Pühapäev Issand, meie Jumal pööraku meie südamed enese poole, et käiksime kõigil ta teedel. 1Kn 8,58 Nii nagu te nüüd olete Kristuse Jeesuse võtnud vastu Issandaks, nõnda käige temas, olles juurdunud ja ülesehitatud temas ning kinnitatud usus, nõnda nagu teid on õpetatud, ja olge ülevoolavad tänus. Kl 2,6-7 Väärituna põlvitan Sinu ees. Issand Jeesus Kristus, Sina oled mu Jumal, kes oled mu peale halastanud, mind juurduma pannud usus ja läitnud mu hinges tänu. Luba mind olla Su teedel Sulle igavesti ustav. Palve
18. Esmaspäev Issand, sina andsid neile oma hea Vaimu, et neid targaks teha. Ne 9,20 Jeesus ütleb: Lohutaja, Püha Vaim, kelle Isa saadab minu nimel, tema õpetab teile kõik ja tuletab teile meelde kõik, mida mina teile olen öelnud. Jh 14,26 Tule Jumala Püha Vaim ja täida meid. Siis oleme õigesti õpetatud käima pühal teel ja ei unusta, mida Jeesus on meile ütelnud. Palve Mk 1,32-39; 1Tm 4,1-5
19. Teisipäev Pöörduge, pöörduge oma kurjadelt teedelt, sest miks peaksite surema! Hs 33,11 Sakkeus ütles Issanda ette astudes: 'Vaata, Issand, poole oma varandusest annan ma vaestele, ja kui ma olen kelleltki midagi välja pressinud, siis ma annan neljakordselt tagasi.' Lk 19,8 Pöörduge surmateelt, siis annab Issand teile hoopis teistsuguse mõtlemise. Palve Lk 18,1-8; 1Tm 4,6-5,2
20. Kolmapäev Õiglane tunneb viletsate kohtuasja. Õp 29,7 Jumal ei ole ülekohtune, nii et ta unustaks ära teie teo ja armastuse, mida te olete osutanud tema nimele, kui te aitasite pühasid ja aitate veelgi. Hb 6,10 Usu kindlasti, Jumal ei unusta seda, mida oled teinud Tema nimel. Rõhutan: Tema nimel! Palve Mk 9,14-29; 1Tm 5,3-16
KRISTUSE TAEVAMINEMISPÜHA Kristus ütleb: Kui mind maa pealt ülendatakse, siis ma tõmban kõik enese juurde. Jh 12,32 Lk 24,(44-49)50-53; Ap 1,3-4(5-7)8-11; Fl 2,6-11 Jutlus: Ef 1,20b-23
21. Neljapäev Teie, kes armastate Issandat, vihake kurja! Ps 97,10 Vaid et me tõtt taotledes armastuses kasvaksime kõiges selle sisse, kes on pea, Kristus. Ef 4,15 Sina, kes sa Issandat armastad, ei saa armastada kurja. Kasva Kristusesse! Palve
22. Reede Eks ole Efraim mulle kalliks pojaks ja lemmiklapseks? Sest iga kord, kui ma räägin tema vastu, mõtlen ma ikka temale; seetõttu on mu süda tema pärast rahutu: ma tahan tõesti halastada tema peale, ütleb Issand. Jr 31,20 Kui poeg alles kaugel oli, nägi isa teda ja tal hakkas hale ning ta jooksis ja langes poja kaela ja andis talle suud. Lk 15,20 Kui oled otsustanud oma Isa juurde minna, siis ole kindel, Isa näeb oma, ka veel kaugel olevat last - ja ruttab vastu. Palve Jh 18,33-38; 1Tm 5,17-25
23. Laupäev Mooses ütles: Vaata, ma panen täna teie ette õnnistuse ja needuse: õnnistuse, kui te kuulate Issanda, oma Jumala käske, mis ma täna teile annan, aga needuse, kui te ei kuula Issanda, oma Jumala käske. 5Ms 11,26-28 Teenige Issandat Kristust! Sest kes teeb ülekohut, saab kätte, mis ta on teinud ülekohut, ja ei ole mingit erapoolikust. Kl 3,24-25 Issand Jumal, Sinu õnnistust igatsen. Tee siis, palun, tähelepanelikuks mu vastuvõtmise meeled, et Jeesus Kristus oleks mulle selgesti märgatav ka mu igapäeva teedel. Palve Ilm 4,1-11; 1Tm 6,1-10
7. ÜLESTÕUSMISAJA PÜHAPÄEV (EXAUDI) Kristus ütleb: Kui mind maa pealt ülendatakse, siis ma tõmban kõik enese juurde. Jh 12,32 Jh 15,26-16,4; Ef 3,14-21; Ps 131 Jutlus: Rm 8,26-30
24. Pühapäev Sinu käes on andeksand, et sind kardetaks. Ps 130,4 Nõnda nagu Kristus teile on andeks andnud, nõnda tehke ka teie. Kl 3,13 Kui tahad, et Jumal sulle andeks annaks, siis palu, et ka sina oleksid valmis andeks andma. Palve
25. Esmaspäev Issand, sa kuuled vara mu häält, vara ma valmistun sinule ja olen valvel. Ps 5,4 Palve ja anumisega palvetage igal ajal Vaimus ning selleks valvake kogu püsivusega ja eestpalvetega kõigi pühade eest. Ef 6,18 Armas Jeesus, palun anna mulle palvetades püsivust ja kannatlikkust. Õpeta mind kannatlikult ja ustavalt palvetama ka teiste eest. Palve Hs 11,14-20; 1Tm 6,11-16
26. Teisipäev Issand vaatab taevast inimlaste peale, et näha, kas on mõistlikku, kedagi, kes otsib Jumalat. Ps 14,2 Ärge muganduge praeguse ajaga, vaid muutuge meele uuendamise teel, et te katsuksite läbi, mis on Jumala tahtmine, mis on hea ja meelepärane ja täiuslik. Rm 12,2 Armas Jumal, mida inimesed siin maailmas küll otsivad, et jõuavad otsides päriselt ära väsida? Innusta mind otsima Sind ja teisigi sellele teele juhatama, et pettunuid ja meeltheitjaid jääks vähemaks. Palve 1Jh 4,1-6; 1Tm 6,17-21
27. Kolmapäev Issand viib mu asja lõpule. Ps 138,8 Paulus kirjutab: Ma olen veendunud selles, et see, kes teis on alustanud head tööd, lõpetab selle enne Kristuse Jeesuse päeva. Fl 1,6 Kas sa tunned teda, kes sinus tegutseb? Millise eesmärgi nimel ta sinus toimetab? Kui tema eesmärgiks pole Jeesuse Kristuse päev, siis on sinul praegu veel võimalus suunda muuta. Palve Js 32,11-18; 2Tm 1,1-12
28. Neljapäev Pöördu mu poole ja ole mulle armuline, sest ma olen üksildane ja vilets! Ps 25,16 Haige vastas Jeesusele: Isand, mul ei ole kedagi, kes mind aitaks tiiki, kui vesi hakkab liikuma. Sellal kui mina olen alles teel, astub mõni teine sisse enne mind. Jeesus ütles talle: Tõuse üles, võta oma kanderaam ja kõnni! Jh 5,7-8 Sa ei vajagi neid, kes sind tiiki aitaks. Sa vajad Teda, kes ütleb sulle: võta oma säng ja kõnni! Tema aitab sind väljaspool järjekorda. Palve Ap 1,12-26; 2Tm 1,13-18
29. Reede Mu keel kõnelgu sinu õiglusest ja kiitku sind päevast päeva! Ps 35,28 Jüngrid pöördusid suure rõõmuga tagasi Jeruusalemma ja olid alati pühakojas Jumalat tänades. Lk 24,52-53 Millest kõneleb sinu keel? Jeesuse taevaminemise tunnistajad ei saanud teisiti kui rõõmustada ja Jumalat tänada, sest nad olid tunnistajad Kristusest kui Võitjast. Palve Ef 1,15-23; 2Tm 2,1-13
30. Laupäev Bileam ütles: Isegi kui Baalak annaks mulle oma koja täie hõbedat ja kulda, ei või ma üle astuda Issanda, oma Jumala käsust. 4Ms 22,18 Meie ei ole ju nii nagu mitmed, kes Jumala sõnaga hangeldavad, vaid meie räägime selge meelega, jah, nagu Jumalast lähtudes, Jumala palge ees, Kristuses. 2Kr 2,17 Armas Jeesus Kristus, minu suur palve Sulle on: aita mul olla aus ja ära luba mind unustada Sind ega rääkida kellegi teise meelepäraselt, isegi kui mind selleks ahvatletakse. Palve Jh 16,5-15; 2Tm 2,14-26
1. NELIPÜHA See ei sünni väe ega võimu läbi, vaid minu Vaimu läbi, ütleb vägede Issand. Sk 4,6 Jh 14,23-27; Ap 2,1-18; Ef 1,3-14 Jutlus: Rm 8,1-2(3-9)10-11
31. Pühapäev Häda neile, kes reastavad koja kõrvale koja ja lisavad põllule põllu, kuni enam ei jää üle paikagi, vaid üksnes teie elate maal! Js 5,8 Meie kõik oleme ühe Vaimuga ristitud üheks ihuks, olgu juudid või kreeklased, olgu orjad või vabad, ning me kõik oleme joodetud ühe Vaimuga. 1Kr 12,13 Me täname, Sind, Püha Vaim, et Sa oled tulnud meid täitma ja ühendama. Palun hoia meist eemale ahnus ja isekus. Me anname ennast Sinu kätte, et Sinu armastus, sidudes meid, saaks kaotada ära kõik vaheseinad ja lõhestavad vastuolud. Kui Sind täiesti usaldame, saad Sa teha imet meie juures. Me ootame õnnistuse aega, kui tohime olla ühendatud üheks ihuks Jeesuses Kristuses. Palve

References: Ps 51
 Ps 148
 Ps 107
 Ps 119
 Ps 98
 Ps 149
 Ps 44
 Ps 66
 Ps 92
 Ps 97
 Ps 131
 Ps 130
 Ps 5
 Ps 14
 Ps 138
 Ps 25
 Ps 35